கேள்வி: பச்சைக் கொண்டை கிளிஞ்சான் - சூழலியல் பற்றி விளக்கவும்.
பதில்: புதிய இளம் குஞ்சுகள், பவளப் பாறை வாழ்விடங்களில் (முதன்மையாக ''அக்ரோபோரா'' ) அடைக்கலமாகின்றன. சற்று வளர்ந்த பச்சை கொண்டை கிளிஞ்சான் கடற்காயல், பெரும்பாலும் கடற் புல் படுகைகளில் காணப்படுகின்றன. பெரிய வளர்ந்த மீன்கள் பெரிய வெளிப்புற கடற்காயல்களிலும், பாறைகள் கொண்ட கடல் பகுதியில் 30 மீட்டர் ஆழம் வரை காணப்படுகின்றன. இவை பெந்திக் அல்கா மற்றும் உயிருள்ள பவளம் குருத்துகளை உண்கின்றன. வயது வந்த பச்சை கொண்டை கிளிஞ்சான் தன் உணவுக்காக தன் தலையால் பவளப்பாறைகளை மோதி இடித்து உடைந்த துண்டுகளை உணவாக்கிக் கொள்ளும். வயது வந்த ஒவ்வொரு மீனும் வருடத்திற்கு ஐந்து டன் உயிருள்ள பவளப்பாறை துண்டுகளை உட்கொள்கிறது. இந்த மீன்கள் பவளப்பாறைகள், குகைகள், மூழ்கிய கப்பல்கள் போன்றவற்றில் இரவில் கூட்டமாக தூங்குகின்றன. இந்த மீன்களில் ஆண் மீன்கள் ஆடுகள் போல தலை முட்டி சண்டையிடுவதும் உண்டு.